નવનીત વધુમાં જણાવે છે, "આના થકી મારો આશય હું જે ગામમાંથી આવું છું તેના સમાજને મદદ કરવાનો હતો અને મારા ગ્રાહકોને શુદ્ધ તેમજ સાત્વિક આહાર આપવાનો હતો. નવનીતે 2014માં આ પ્રોજેક્ટ ઉપર કામ કરવાનું શરૂ કર્યું અને આ ઉદ્યોગ સાથે સંકળાયેલા લોકો તેમજ લેબોરેટરી સાથે સંકળાયેલા લોકોના સંપર્કમાં આવ્યા જેથી કરીને જ્યુસનો ટેસ્ટ તેમજ તેને લગતી ટેકનોલોજી અંગે માહિતી મેળવી શકાય. મારું એન્જિનિયરિંગનું ભણતર તેમજ પ્રોડક્ટ ડેવલપમેન્ટનું જ્ઞાન મને આમાં ખૂબ જ કામ લાગ્યું. તેના કારણે હું પ્રોસેસિંગ અને પ્રોડક્ટ વચ્ચેના ભેદને ઓળખી શક્યો અને તેના ઓઝોનાઇઝેશનથી માંડીને આરઓ પાણીનો ઉપયોગ કરવા સુધીની પ્રક્રિયા જાણી શક્યો. મને કાચામાલમાંથી બેક્ટેરિયા દૂર કરવા માટે વપરાતા યુવી રેડિએશનની વેવલેન્થનો ખ્યાલ આવ્યો. કે તેમાં કેટલી માત્રામાં યુવી રેડિયેશનનો ઉપયોગ કરવો જોઇએ. અમે એ પણ શીખ્યા કે ગ્રાહકોને સારી વસ્તુ આપવા માટે ઔદ્યોગિક ધારાધોરણો કેવી રીતે જાળવવા જોઇએ. એક વખત અમે એકમની સ્થાપના કરી તે પછી અમે તમામ પ્રકારના ટેસ્ટ અને તેની ક્ષમતાને આંતરરાષ્ટ્રીય ધોરણો અનુસારની બનાવી. જોકે, અમે ખૂબ જ ઉત્તમ અને યોગ્ય વાતાવરણમાં ઉત્પાદન કરીએ છીએ તેમ છતાં પણ અમે આંતરરાષ્ટ્રીય ધારાધોરણો અપનાવ્યાં છે. અમે એકદમ ગુણવત્તાયુક્ત યુએસનાં સાધનો વસાવ્યાં છે કે જે સારી ગુણવત્તા અને ઉપજ આપે."